উইয়ান মুল্ডার
পিটার উইলেম আদ্রিয়ান মুল্ডার (ইংরেজি: Wiaan Mulder; জন্ম: ১৯ ফেব্রুয়ারি, ১৯৯৮) গুটেংয়ের জোহেন্সবার্গ এলাকায় জন্মগ্রহণকারী দক্ষিণ আফ্রিকান পেশাদার আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করছেন। অক্টোবর, ২০১৭ সালে দক্ষিণ আফ্রিকার পক্ষে একদিনের আন্তর্জাতিকে অভিষেক ঘটার পর মার্চ, ২০১৯ সালে টেস্ট ক্রিকেটে অভিষেক হয় তার। ঘরোয়া প্রথম-শ্রেণীর দক্ষিণ আফ্রিকান ক্রিকেটে লায়ন্স দলের প্রতিনিধিত্ব করেন উইলেম মুল্ডার নামে পরিচিত উইয়ান মুল্ডার। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী তিনি।